Hillsong Church

Hillsong Church on maailmanlaajuinen kristillinen megakirkko, jonka päätoimipaikka on Australian Sydneyssä. 

Hillsong-kirkko sai alkunsa, kun Brian ja Bobbie Houston perustivat Hills Christian Life -keskuksen Baulkham Hillsin kaupunkiin Uuteen Etelä-Walesiin vuonna 1983. Vuonna 1999 kirkko vaihtoi nimensä Hillsong-kirkoksi. Nykyisin kirkko toimii maailmaanlaajuisesti useissa merkittävissä kaupungeissa. 

Hillsong tunnetaan maailmanlaajuisesti erityisesti ylistysmusiikistaan. Hillsong Music on julkaissut yli 40 albumia vuodesta 1992 alkaen. Albumeja on myyty miljoonia ja lauluja on käännetty yli 60 kielelle. Suomessakin useat tunnetut ylistyslaulut ovat käännöksiä Hillsong-lauluista. Hillsongin lauluja ovat tehneet ryhmät nimeltä Hillsong Worship, Hillsong United ja Hillsong Young & Free. Hillsong on alun perin ollut Australian Christian Churches -järjestön jäsen, joka edustaa helluntaiherätystä Australiassa.

Kirkon tapahtumiin osallistuu arviolta viikoittain noin 100 000 henkilöä maailmanlaajuisesti kirkon noin 80 toimipaikassa. Näitä arviolta noin 40 000 osallistuu tapahtumiin Australiassa.

Historia 

Hillsong Church sai alkunsa 1980-luvun alussa, kun Brian ja Bobbie Houston muuttivat Sydneyyn Uudesta-Seelannista. Houstonit näkivät tarpeen tuoreelle ja nykyaikaiselle kirkolle. Elokuussa 1983 he perustivat Hills Christian Life Centerin, jonka ensimmäiseen kokoukseen osallistui 45 henkilöä.

Hillsong Church-seurakunnasta on vuosien varrella kasvanut yksi Australian suurimmista kirkoista. Nykyään Hillsongilla on neljä pääkampusta, joiden lisäksi kirkko toimii kansainvälisesti Kiovassa, Lontoossa, Pariisissa, Kapkaupungissa, New Yorkissa, Moskovassa ja Konstanzissa. Näiden lisäksi kirkkoon kuuluu joukko avustavia ja seurakuntaverkostoa laajentavia seurakuntia sekä kaupunkienlaajuisia pienryhmäverkostoja.

Hillsong on vuosien aikana tullut tunnetuksi kansainvälisesti erityisesti ylistysmusiikistaan, jotka ovat olleet myös useiden paikallisseurakuntien käytettävissä. Hillsongin tekemiä lauluja soitetaan lukuisissa seurakunnissa ympäri maailmaa.

Hillsongin kansainvälinen johtajuuskorkeakoulu on houkutellut opiskelijoita ympäri maailmaa. Koulutuksen tavoitteena on rohkaista ja antaa välineitä johtajille teologian, musiikin, pastoraalisen johtamisen ja muun seurakuntahallinnon alalla.

Hillsongin toiminnan ytimessä on paikallisen seurakunnan terveys, pätevyys ja merkityksellisyys. Näiden arvojen pohjalta kirkko järjestää Hillsong-konferensseja, joiden tarkoituksena on avata seurakunnan toimintatapoja myös muille kristillisten tunnustuskuntien seurakunnille. Hillsong järjestää vuosittain Hillsong-, Colour- ja Men's-konferenssit. Hillsong toimii aktiivisesti yhteisöjen ja suhteiden rakentamisessa niin paikallisesti kuin maailmanlaajuisesti. Kirkko tavoittelee maailmanlaajuista toimintaa.

Seurakunnat 
Hillsong-kirkkolla on toimintaa seuraavissa kaupungeissa maailmanlaajuisesti:
 
 1983–: Sydney
 
 1992–: Lontoo: Croydon, Guildford, Tonbridge, Oxford, Newcastle, Liverpool
 2019-: Edinburgh
 
 1992–: Kiova
 
 2005–: Pariisi: Lyon, Marseille, Geneve
 
 2008–: Kapkaupunki: Somerset West, Stellenbosch, Pretoria, Johannesburg, Centurion
 
 2008–: Moskova
 
 2009–: Tukholma: Göteborg, Jönköping, Örebro
 
 2010–: New York City: New Jersey, Boston, Connecticut
 2014–: Los Angeles: San Fransisco, Orange County
 2016–: Phoenix: Tucson (Connect-ryhmä), Las Vegas (Connect-ryhmä)
 2019–: Kansas City
 
 2011–: Konstanz: Düsseldorf, Berliini, München, Köln
 
 2012–: Amsterdam: Rotterdam
 
 2012–: Kööpenhamina: Aarhus, Malmö
 
 2013–: Barcelona: Madrid, Valencia
 
 2015–: Zürich
 
 2016–: Buenos Aires
 
 2016–: São Paulo
 
 2016–: Budapest
 
 2017–: Katu: Denpasar
 
 2017–: Milano: Rooma (Connect-ryhmä), Napoli (Connect-ryhmä)
 
 2017–: Oslo: Stavanger, Sandnes, Drammen, Egersund, Kristiansand, Ålesund
 
 2017–: Porto: Aveiro, Algarve, Lissabon
 
 2018–: Toronto 
 
 2019–: Bryssel (Connect-ryhmä)
 
 2019–: Fidži (Connect-ryhmä)
 
 2019–: Monterrey 
 
 2020–: Tokio (Connect-ryhmä)

Lähteet 

Kristinusko Australiassa
Helluntaiherätys
Megakirkot